CELEX: 62017TN0704
Language: sl
Date: 2017-10-09 00:00:00
Title: Zadeva T-704/17: Tožba, vložena 9. oktobra 2017 – Španija/Komisija

11.12.2017   
            
            
               SL
            
            
               Uradni list Evropske unije
            
            
               C 424/53
            
         Tožba, vložena 9. oktobra 2017 – Španija/Komisija
   (Zadeva T-704/17)
   (2017/C 424/77)
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnica: M. García-Valdecasas Dorrego, agentka)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razpis natečaja razglasi za ničen in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               S prvim tožbenim razlogom se zatrjuje kršitev členov 1 in 2 Uredbe št. 1/58, člena 22 Listine Evropske unije o temeljnih pravicah in člena 1d Kadrovskih predpisov, in sicer ker je komuniciranje med EPSO in kandidatom urejeno tako, da poteka le v angleščini, francoščini in nemščini, vključno z obrazcem za prijavo.
            
         
               2.
            
            
               Z drugim tožbenim razlogom se zatrjuje kršitev členov 1 in 6 Uredbe št. 1/58, člena 22 Listine Evropske unije o temeljnih pravicah in člena 1d(1) in (6) Kadrovskih predpisov, in sicer ker je izbira drugega jezika neupravičeno prav tako omejena na samo tri jezike – angleščino, francoščino in nemščino, pri čimer so izključeni drugi uradni jeziki Evropske unije – in ker je pri prvi možnosti izbor tretjega jezika omejen na angleščino, francoščino in nemščino, pri čimer so izključeni drugi uradni jeziki Evropske unije.
            
         
               3.
            
            
               S tretjim tožbenim razlogom se zatrjuje, da je določitev angleščine, francoščine in nemščine arbitrarna odločitev in da pomeni diskriminacijo na podlagi jezika, prepovedano s členom 1 Uredbe št. 1/58, členom 22 Listine Evropske unije o temeljnih pravicah in členom 1d(1) in (6) Kadrovskih predpisov.